Παντελεήμων Μπεζενίτης

Ο Παντελεήμων Μπεζενίτης (Χίος, 1938 - Κερατέα, 2 Ιουλίου 2014) ήταν Έλληνας Ορθόδοξος μοναχός, πρώην επίσκοπος που είχε διατελέσει Μητροπολίτης Ζακύνθου (1977-1994) και Μητροπολίτης Αττικής (1994-2005) της Εκκλησίας της Ελλάδος.

Βιογραφικά στοιχεία
Ο κατά κόσμον Αντώνιος Μπεζενίτης γενήθηκε στη Χίο το 1938. Σπούδασε στην Θεολογική Σχολή του Εθνικού και Καποδιστριακού Πανεπιστημίου Αθηνών, από όπου και αποφοίτησε το 1961. Εκάρη μοναχός στο Ιερό Τάγμα του Αγίου Παντελεήμονα (στην περιοχή Λιβάδια της Χίου) και χειροτονήθηκε διάκονος από τον γέροντά του, Μητροπολίτη Χίου, Ψαρών και Οινουσσών Παντελεήμονα. Πρεσβύτερος χειροτονήθηκε το 1963 από τον Μητροπολίτη Μυτιλήνης Ιάκωβο Β΄, τοποτηρητή της Ιεράς Μητροπόλεως Χίου, Ψαρών και Οινουσσών, μετά τον θάνατο του Μητροπολίτη Παντελεήμονα. Διετέλεσε Πρωτοσύγκελλος της Ιεράς Μητροπόλεως Χίου, Ψαρών και Οινουσσών έως το 1969. Τη δεκαετία του 1960 ο Παντελεήμων μετακομίζει στην Αθήνα και διορίζεται διευθυντής του οικοτροφείου της Αποστολικής Διακονίας της Εκκλησίας της Ελλάδος στην Αθήνα. Στις αρχές της δεκαετίας του 1970 σπούδασε στο Καθολικό Ινστιτούτο του Παρισιού. 

Το 1977 εξελέγη και χειροτονήθηκε Μητροπολίτης Ζακύνθου και Στροφάδων από την Ιεραρχία της Εκκλησίας της Ελλάδος. Το 1994 μετατέθηκε στη Μητρόπολη Αττικής. 

Το όνομά του ενεπλάκη σε διάφορα σκάνδαλα από το 2002. Αρχικά, ο προκάτοχος του στην Μητρόπολη Αττικής, Μητροπολίτης Νικόδημος Γκατζιρούλης δήλωσε ότι έχει στη διάθεσή του κασέτες, οι οποίες εμπεριείχαν συνομιλίες του με νεαρό. Ακόμη, σε offshore εταιρία βρέθηκε ποσό 1.500.000 ευρώ κατατεθειμένο στο όνομά του, για το οποίο ο ίδιος δήλωσε δημοσίως πως το φύλαγε για τα γεράματά του.6 Μητροπολίτες που είχαν μπλεξίματα με τη Δικαιοσύνη, lifo.gr
Τον Φεβρουάριο του 2005 τέθηκε σε εξάμηνη διαθεσιμότητα (ορίστηκε ο Μητροπολίτης Μεσογαίας Νικόλαος ως τοποτηρητής στη Μητρόπολη Αττικής). Τον Αύγουστο του 2005 η Εκκλησία της Ελλάδος αποφάσισε την οριστική απομάκρυνση του Μπεζενίτη από τη θέση του Μητροπολίτη Αττικής.Θύελλα σκανδάλων στην Εκκλησία, ΤΟ ΒΗΜΑ, 24/11/2008Ο Παντελεήμων Μπεζενίτης |CreativeProtagon FOCUS Ο εκατομμυριούχος μητροπολίτης και η offshore, 21/9/2018 Protagon.gr

Καταδικάστηκε τον Ιούνιο του 2008 σε εξαετή κάθειρξη από το Πενταμελές Εφετείο Κακουργημάτων για υπεξαίρεση ποσού 66,5 εκατ. δρχ. την περίοδο 1995-1998 από τη Μονή Οσίου Εφραίμ στη Νέα Μάκρη, για το οποίο και φυλακίστηκε στις Φυλακές Κορυδαλλού. Στο κατηγορητήριο καταγράφηκαν περιστατικά που χαρακτηρίστηκαν ως δείγματα καθεστώτος «παραδιαχείρισης και επιδρομής επί των χρημάτων της μονής» από τον τότε Μητροπολίτη.Στη φυλακή ο πρώην μητροπολίτης Αττικής Παντελεήμων για υπεξαίρεση26.01.2003, Η ΚΑΘΗΜΕΡΙΝΗ, Τα «ροζ σκάνδαλα» της Ιεραρχίας

Το 2009 ο Άρειος Πάγος κατέστησε την καταδίκη του αμετάκλητη. Το Συνοδικό Δικαστήριο στις 14 Μαΐου 2009 καθαίρεσε τον Μπεζενίτη από επίσκοπο και τον υποβίβασε στις τάξεις των μοναχών.Καθαίρεση του πρώην Μητροπολίτη Αττικής Παντελεήμονα Μπεζενίτη, ΤΟ ΒΗΜΑ, 15/5/2009

Στις 2 Ιουλίου 2014 πέθανε μετά από ισχαιμικό επεισόδιο ενώ κολυμπούσε στην παραλία Βγέθι της Κερατέας.Νεκρός πιθανότατα από πνιγμό ο πρώην μητροπολίτης Αττικής Παντελεήμων ΜπεζενίτηςΜετά από νεκροτομή, η οποία πραγματοποιήθηκε στην Ιατροδικαστική Υπηρεσία Αθηνών, διαπιστώθηκε ότι ο πνιγμός του προκλήθηκε μετά από ισχαιμικό επεισόδιο εντός της θάλασσας Η εξόδιος ακολουθία του πραγματοποιήθηκε στον Καθεδρικό Ιερό Ναό Κοιμήσεως Θεοτόκου Αμαρουσίου, με τιμές εν ενεργεία μητροπολίτη.

Παραπομπές

Κατηγορία:ΛΟΑΤ πρόσωπα από την Ελλάδα
Παντελεήμων
Παντελεήμων